Paolo Uccello

Pitor.
Paolo ëd Dono, stranomà Paolo Uccello, a l'era nassù vers ël 1397 a Pratovecchio e a l'é mòrt dël 1475 a Firense.

Dal 1407 al 1412 a l'ha travajà ant l'atelié ëd Lorenzo Ghiberti, a Firense.
Dël 1415 a l'é anscrivù a la corporassion dij Médich e spessiari che, a parte da Giotto, a acujìa ëdcò dj'artista.

Dël 1425 a l'é a Venessia, andoa a travaja ai mosàich për la catedral ëd San March.
Tornà a Firense, a l'ha realisà dij cartron për le vëdrià dla catedral e, dël 1436, sempe për Santa Marìa dla Fior, ël ritrat equestr dël condotié John Hawkwood, piturà an trompe l'oeil.

Dal 1445 al 1450 a l'é ël mèistr d'euvra dij fresch dël Ciòstr verd pr'ij duminican ëd Santa Marìa Novela: a pitura le grande composission dël Diluvi, dla Creassion e dël Sacrifissi ëd Noé.

Paolo Uccello a l'é stàit anfluensà da Masaccio, Brunelleschi e Donatello.
Conforma a Vasari, a fasìa d'arserche continue an geometrìa descritiva.
Soe euvre a son nen numerose, ma a son significative dl'arbeuje creativ ch'a l'ha marcà l'ansidita generassion dël 1420.

 Euvre prinsipaj 
 La Bataja ëd San Roman (1456 anviron, tempra su bòsch, 182x323 centim; goernà a la Galarìa dj'Ufissi a Firense)

Uccello, Paolo